Kratos XQ-58 Valkyrie

**Kratos XQ-58 Valkyrie** on yhdysvaltalainen kokeellinen miehittämätön taistelulentokone, jota kehittää Kratos Defense & Security Solutions Yhdysvaltain ilmavoimille. Kone lensi ensilentonsa 5. maaliskuuta 2019.

XQ-58 on tarkoitus integroida toimimaan ainakin F-22:n ja F-35:n rinnalla.

## Kehitys
Yhdysvaltain asevoimilla on ollut useita hankkeita miehittämättömien ilma-alusten hankkimiseksi. Suurimpia drooneja edustaa niin sanonut Lojaali siipimies -droonit, joita on tarkoitus hankkia miehitettyjen lentokoneiden tueksi esimerkiksi Yhdysvaltain ilmavoimien Collaborative Combat Aircraft (CCA) -hankkeessa. Anduril ja General Dynamics ovat saaneet sopimukset koneiden toimittamisesta CCA:n ensimmäisessä vaiheessa. Kratos tavoittelee XQ-58:n myymistä ainakin Yhdysvaltain ilmavoimille ja Merijalkaväelle.

Kratos sai vuonna 2016 Yhdysvaltain ilmavoimien tutkimuslaitokselta 40,8 miljoonan dollarin sopimuksen XQ-58:n kehittämiseksi. Kone lensi ensilentonsa 5. maaliskuuta 2019. Koelentoja eri versioilla on tehty siitä lähtien. Kratos on sanonut työstävänsä ainakin viittä eri versiota XQ-58:sta. Yhden XQ-58:n hinnaksi on arvioitu neljästä kuuteen miljoonaa dollaria, mutta sarjatuotantovaiheessa hinta pyritään painamaan alle kahteen miljoonaan.

## Suunnittelu
XQ-58 on lojaali siipimies -tyyppinen miehittämätön sotilaslentokone eli sen tarkoitus on toimia miehitetyn lentokoneen tukena. Se voi lentää ihmisen ohjauksessa tai autonomisesti, myös useiden koneiden drooniparvissa. XQ-58 voi suorittaa monenlaisia tehtäviä tiedustelusta taisteluun. Se voisi osallistua esimeriksi ilmataisteluihin. Kone on suunniteltu modulaariseksi, joten se voi kantaa helposti eri tehtäville sopivia kuormia.

XQ-58:n voimanlähteenä on yksi Williams FJ33 -ohivirtaussuihkumoottori. Koneen huippunopeus on Mach 0,72 (&nbsp;km/h). Koneen suurin lentokorkeus on 13&nbsp;700 metriä ja kantama noin 5&nbsp;550 kilometriä. Suurin kuorma on ainakin 272 kilogrammaa sisäisissä asekuiluissa ja 272&nbsp;kg ulkoisissa kiinnityspisteissä. Kone on sunniteltu häiveominaisuuksiseksi: runko on muotoiltu tutkaheijasteen vähäntämiseksi, ja koneessa on muun muassa V-perä, S:n muotoinen ilman sisäänottoaukko sekä sisäiset asekuilut.

XQ-58:n perusversio laukaistaan maasta lyhyeltä kiskolta rakettimoottoreilla ja laskeutuu laskuvarjoilla. Toinen lentoonlähtötapa on Kratos Trolley Launch System (KTLS) -laukaisukärry, joka kiinnitetään XQ-58:n pohjaan. Kone kiihdyttää sen oman moottorin ja KTLS:n voimalla, ja nousunopuden saavutettuaan kärry irtoaa ja kone lähtee lentoon. Kärrylaukaisu voidaan tehdä varsinaisen kiitotien lisäksi muilta sopivilta alustoilta, kuten tieltä. Tällöinkin kone laskeutuu laskuvarjoilla.

Kolmas ja viimeisimpänä lisätty tapa on tavanomaiset laskutelineet, jotka mahdollistavat normaalien lentokoneiden tapaisen toiminnan. Laskutelineet kuitenkin vähentävät koneen kuormaa. Laskutelineellinenkin variantti voidaan laukaista raketeilla. Jossain tilanteessa se voitaiisiin vaikkapa laukaista raketeilla, mutta palaisi kiitotielle.

## Mallit
* **XQ-58A**: Alkuperäinen prototyyppi
* **MQ-58B**: Yhdysvaltain merijalkaväelle kehitettävä elektroniseen sodankäyntiin ja esimerkiksi ilmatorjunnan lamauttamiseen tarkoitettu versio.

## Käyttäjät
;
* Yhdysvaltain ilmavoimat
* Yhdysvaltain merijalkaväki

## Tekniset tiedot

## Lähteet

## Aiheesta muualla